CELEX: 62014CN0487
Language: hr
Date: 2014-11-04 00:00:00
Title: Predmet C-487/14: Zahtjev za prethodnu odluku koji je 4. studenoga 2014. uputio Fővárosi Közigazgatási és Munkaügyi Bíróság (Mađarska) – SC Total Waste Recycling SRL protiv Országos Környezetvédelmi és Természetvédelmi Főfelügyelőség

26.1.2015   
            
            
               HR
            
            
               Službeni list Europske unije
            
            
               C 26/9
            
         Zahtjev za prethodnu odluku koji je 4. studenoga 2014. uputio Fővárosi Közigazgatási és Munkaügyi Bíróság (Mađarska) – SC Total Waste Recycling SRL protiv Országos Környezetvédelmi és Természetvédelmi Főfelügyelőség
   (Predmet C-487/14)
   (2015/C 026/11)
   Jezik postupka: mađarski
   
      Sud koji je uputio zahtjev
   
   Fővárosi Közigazgatási és Munkaügyi Bíróság
   
      Stranke glavnog postupka
   
   
      Tužitelj: SC Total Waste Recycling SRL
   
      Tuženik: Országos Környezetvédelmi és Természetvédelmi Főfelügyelőség
   
      Prethodna pitanja
   
   
               1.
            
            
               Treba li smatrati da se pošiljka otpada koja se otprema „na način koji nije bitno naveden u obavijesti” u smislu članka 2. točke 35. podtočke (d) Uredbe br. 1013/2006/EZ (1) odnosi na prijevozna sredstva (cestom, željeznicom, zračnim, morskim ili riječnim putovima) kako su navedena u Prilogu I.A ili I.B navedene Uredbe?
            
         
               2.
            
            
               Ako je došlo do bitne promjene u pojedinostima i/ili uvjetima otpreme za koju je dano odobrenje, ima li sukladno članku 17. stavku 1. Uredbe br. 1013/2006 neobavještavanje nadležnih tijela za posljedicu da se smatra da se pošiljka otpada otprema „na način koji nije bitno naveden u obavijesti” u smislu članka 2. točke 35. podtočke (d) Uredbe i stoga nezakonitom?
            
         
               3.
            
            
               Je li došlo do bitne izmjene u pojedinostima i/ili uvjetima otpreme za koju je dano odobrenje, u skladu s člankom 17. stavkom 1. Uredbe br. 1013/2006, kada utovar otpada uđe u državu provoza na graničnom prijelazu različitom od onog navedenog u odobrenju i obrascu obavijesti?
            
         
               4.
            
            
               Ako treba smatrati nezakonitom pošiljkom otpada činjenicu da je utovar otpada ušao u državu provoza kroz granični prijelaz različit od onog navedenog u odobrenju ili obrascu obavijesti, može li se smatrati proporcionalnom novčana kazna izrečena iz tog razloga, a čiji iznos odgovara onome koji se nameće osobama koje nisu ispunile obvezu dobivanja odobrenja i podnošenja prethodne pisane obavijesti?
            
         
      (1)  Uredba (EZ) br. 1013/2006 Europskog parlamenta i Vijeća od 14. lipnja 2006. o pošiljkama otpada (SL L 190, str. 1.) (SL, posebno izdanje na hrvatskom jeziku, poglavlje 15., svezak 16., str. 86.)